

2025 M. JURBARKO RAJONO SAVIVALDYBĖS VIEŠOSIOS BIBLIOTEKOS ARMENIŠKIŲ PADALINIO VEIKLOS ATASKAITA

BENDROJI DALIS

	Armeniškių biblioteka tęsė užsimezgusius ryšius su Armeniškių kaimo bendruomene, kuri  bibliotekos renginiams vesti, leido neatlygintinai naudotis  kaimo bendruomenei priklausančia sale.
Buvo siekiama, kad vartotojai gautų tinkamas paslaugas, dalyvautų renginiuose, leistų prasmingai laisvalaikį. Vienas iš pagrindinių bibliotekos tikslų – didinti registruotų vartotojų skaičių. 2025 m. užregistruoti 109 vartotojai – 2 vartotojais daugiau negu 2024 m. Įvairiomis priemonėmis skatintas skaitymas, įtraukiant į skaitymo skatinimo iniciatyvas tiek vaikus, tiek suaugusius.  Dalyvauta iniciatyvose „Vasara su knyga“, „Atverkime duris vasarai“. Nuo birželio 1d. iki rugpjūčio 31d. Lietuvos bibliotekose buvo paskelbtas skaitymo iššūkis – tai turiningas ir smagus užsiėmimas, kurio tikslas – per vasarą perskaityti 3 skirtingas knygas: knygą apie muziką, knygą, kurią norėtum pasiimti į kelionę ir kurios pavadinime yra raidė su paukščiuku. Vasaros skaitymo iššūkį  Armeniškių bibliotekoje priėmė 22 bibliotekos skaitytojai. 
Vartotojai galėjo naudotis padalinio teikiama paslauga – spaudinių pristatymu į namus.  2025 m. šia paslauga pasinaudojo 5 skaitytojai. Biblioteka organizavo kultūrinius, renginius, skirtus žymioms datoms, rašytojų jubiliejams ir sukaktims paminėti. Siekiant gerinti padalinio  veiklą, tenkinti šiuolaikinių vartotojų poreikius, bibliotekininkė dalyvavo įvairiuose mokymuose.



I. PADALINIŲ TINKLAS

1.1. Administraciniai vienetai

	Lankytojams bibliotekos durys atviros nuo pirmadienio iki penktadienio. Poilsio dienos – šeštadienis ir sekmadienis.
Darbo laikas 900 – 1500 val.
Lankytojai laukiami adresu : Armenos g. 43, Armeniškių k., Jurbarko r.
Bibliotekoje vartotojams skirtos dvi darbo vietos, iš jų viena kompiuterizuota.

1.2. Materialinė bazė bazė

	2025 m. bibliotekoje įrengtas kondicionierius, kurio dėka ženkliai pagerėjo patalpų šildymas. Ruošiamasi pakeisti nesandarias bibliotekos duris.



II. NAUDOJIMASIS PADALINIO IŠTEKLIAIS IR PASLAUGOMIS

2.1. Darbas su suaugusiais skaitytojais

	Armeniškių biblioteka aptarnauja skaitytojus iš 12 aplinkinių kaimų. Didžiausi iš jų yra Armeniškių ir Vosbutų, visi kiti nedideli, nykstantys, turintys vos po keletą gyventojų. Pagal socialines grupes vartotojai pasiskirstė sekančiai: 8-12 klasių moksleiviai – 3, pensininkai ir negalią turintys – 22, visi kiti – 66. Iš viso biblioteka turėjo 91 suaugusįjį vartotoją, perregistruota – 80, naujai užregistruotų – 11.  
Apsilankymų skaičius bibliotekoje – 1181, vienas vartotojas vidutiniškai apsilankė 12,9 kartų. Dokumentų išduotis – 2021 fiz. vnt.: dokumentų skolinimasis į namus – 1786 fiz.vnt., išdavimas vietoje – 235 fiz.vnt. Grožinės literatūros išduota – 749 fiz.vnt., teminės – 1272 fiz. vnt. 
2025 m. aptarnauti 5 skaitytojai, turintys individualių poreikių. Į namus jiems pristatyti 291 fiz. vnt. dokumentų, apsilankyta 50 kartų.
Suaugusieji lankytojai dalyvavo popietėse, kūrybinėse dirbtuvėse, iniciatyvose. Daugiausia susidomėjimo sulaukusi popietė – „Pabūkime kartu“, skirta Pagyvenusių žmonių savaitei ir  kūrybinės dirbtuvės „Kalėdas puošiame patys“.  
2025 m. suaugę vartotojai galėjo aplankyti 12 parodų, iš kurių 4 buvo skirtos rašytojų jubiliejams, 1– Lietuvai svarbioms datoms paminėti, 3 – meno, 4 – kitos.  Iš demonstruotų parodų didžiausio susidomėjimo sulaukė Jurbarko Antano Sodeikos meno mokyklos dailės skyriaus ir Veliuonos Antano ir Jono Juškų gimnazijos mokinių plenero paroda.
15 skaitytojų dalyvavo „Vasara su knyga“ skaitymo iššūkyje, kurį visi sėkmingai įveikė ir perskaitė 69 knygas.




2.2. Darbas su skaitytojais vaikais

	Vaikų vartotojų skaičius – 18: perregistruoti – 13, naujai užregistruoti – 5. Apsilankymų skaičius – 350, vidutiniškai po 19,4 karto. Iš viso išduota dokumentų 383 fiz. vnt.: grožinės literatūros – 331 fiz.vnt., teminės – 52 fiz. vnt. Vartotojų vaikų skaitomumas – 21,3 dokumento per metus. Didžiausio  populiarumo susilaukė pačių mažiausių skaitytojų skaitomos pažintinės knygelės, knygelės apie gyvūnus.
2025 m. vaikams bibliotekoje  parengtos 5 parodas ir 9 žodiniai renginiai. Renginiuose apsilankė 109 jaunieji skaitytojai. Vyko jau tradicinėmis tapusios: Atvelykio popietė „Vaikų velykėlės“ bei Vaiko dienai skirta šventė „Svajonę reikia turėt“. Atostogų metu, vaikai bibliotekoje mėgo leisti laisvalaikį, dalyvavo iniciatyvose: „Vasaros skaitymo iššūkis“ ir „Atverkime duris vasarai“. Pastarosios iniciatyvos metu, bibliotekoje buvo organizuotos kūrybinės-pažintinės veiklos, garsinis knygelių skaitymas, žaidimai laike ir bibliotekos viduje. Vyko  4 tokio pobūdžio užsiėmimai, suteikę vaikams galimybę prasmingai leisti vasaros atostogas bibliotekoje. „Vasara su knyga“ skaitymo iššūkyje dalyvavo 7 skaitytojai, perskaitę 30 knygų.
 




2.3. Vartotojų mokymas ir konsultavimas 

	Vartotojai metų eigoje buvo mokomi ir konsultuojami pagal individualius jų poreikius. Dažniausiai užduodami klausimai buvo: kaip užsiregistruoti vizitui į vieną ar kitą įstaigą, prisijungti prie internetinio banko, kaip pirkti internetu.  Vartotojai buvo raginami dalyvauti akcijose: „Saugesnio interneto savaitė“, „Senjorų dienos internete“. Tuo pasinaudojo keletas nuolatinių bibliotekos lankytojų.



2.4. Bibliografinis, informacinis vartotojų aptarnavimas	

	2025 metais biblioteka gavo 55 informacines užklausas, atsakyta į 53. Suaugę vartotojai pateikė 38 užklausas, moksleiviai – 17.  Pagal užklausų pobūdį, jos pasiskirstė sekančiai: 4 faktografinės, 38 adresinės ir 12 teminių. Užklausų tematika buvo įvairi: skaitytojus domino medicinos mokslų, geografijos, istorijos, grožinės literatūros  temos. Atsakant į vartotojų užklausas, buvo naudojamasi ne tik enciklopedijomis, žinynais bet ir internetu. 
2025 m. užregistruota 22 interneto prieigos vartotojai, seansų skaičius – 716, jų trukmė – 455 val.
Naudojimasis elektroninėmis paslaugomis Armeniškių bibliotekoje išliko svarbus, palyginus su 2024 m., seansų skaičius  55 padidėjo. Daugiausiai internetu naudojosi pagyvenę ir mažesnes pajamas turintys vartotojai. 2025 m. biblioteka turėjo 2 aktyvius lankytojus, kurie internetu naudojosi net keletą kartų per savaitę.
 



2.5. Bendradarbiavimas

	Armeniškių biblioteka bendradarbiauja su Armeniškių kaimo bendruomene, su 2024 m. susikūrusia  aktyvių kaimo gyventojų grupe „Armeniškių draugiškas kolektyvas“. Palaiko geranoriškus santykius su Seredžiaus seniūnija. 



2.6. Kraštotyrinis darbas, parodos, žodiniai renginiai

	 Rengiamas „Armeniškių bibliotekos 2024 – 2025 m. metraštis ir aptarnaujamo mikrorajono kronika“ 
 



2.7. Projektinė veikla, neformalusis švietimas

	2025 m. projektinė veikla ir neformalus švietimas nebuvo vykdoma.



2.8. Naujos paslaugos ir renginiai

	2025 m. spalio 1-8 d. bibliotekoje pirmą kartą buvo minima Vyresnio amžiaus žmonių savaitė. Visą savaitę šios kategorijos bibliotekos lankytojai buvo vaišinami kava ir saldumynais. Spalio 1 d. jie  buvo pakviesti į popietę „Pabūkime kartu“, renginys buvo skirtas ne tik bibliotekos lankytojams, bet ir visai pagyvenusių kaimo žmonių bendruomenei. Buvo skaitomos eilės apie rudenį, pasidalinta įdomiomis patirtimis. Dalyvės pasitikrino žinias smagiame protmūšyje "Išminties perlai".




2.9. Padalinio įvaizdžio formavimas, viešieji ryšiai, internetas

	Padalinio „Facebook“ paskyra  turi 546 sekėjus. 2025 m. paskyroje  paskelbta 50  įvairaus pobūdžio įrašų: gautų naujų knygų viešinimo, renginių, paminėtinų dienų, švenčių apžvalgų ir kt. Visa tai  padėjo greičiau, operatyviau pasiekti skaitytoją. Per metus įvykdyta 48,7 tūkst. įrašų peržiūrų. 



III. PADALINIO DOKUMENTŲ FONDAS

3.1. Padalinio fondo statistika

	Iš viso gauta knygų – 77 fiz. vnt. – 65 pavadinimų. Grožinės literatūros gauta 69 fiz.vnt. – teminės – 8 fiz.vnt. Palyginus su 2024 m. knygų gauta 57 fiz. vnt. mažiau., bendras knygų fondas per metus sumažėjo nuo 3585 iki 3566 fizinių vienetų. Vienam Armeniškių padalinio  vartotojui tenka 32,7 fiz. vnt knygų, 2024 m. teko 33,5 fiz. vnt knygų.
Periodinių leidinių užprenumeruota 7 pavadinimų.
Iš viso nurašyta dokumentų –344 fiz. vnt., iš jų knygų – 97 fiz. vnt., periodinių leidinių – 247 fiz. vnt..
Lyginant su 2024 m. šis skaičius yra 453 fiz.vnt. mažesnis. 



	
IV. PADALINIO DARBUOTOJAI

4.1. Padalinio darbuotojai 
	
Eil.
Nr.
	 
 
 
 

	Darbuotojai
	Darbuotojų išsimokslinimas

	
	
	Etatų
skaičius
	Iš viso asm.
	aukštasis
	aukštesnysis
	kitas

	1.
	Bibliotekos darbuotojai (iš viso)
	1,0
	1
	1
	0
	0

	2.
	Profesionalūs bibliotekininkai (iš viso). Iš jų:
	0,75
	1
	1
	0
	0

	3.
	    - turintys bibliotekininkystės, informacijos mokslų išsilavinimą
	0,0
	0
	0
	0
	0

	4.
	    - įgiję profesijos įgūdžių dirbdami bibliotekoje
	0,75
	1
	1
	0
	0

	5.
	Techniniai darbuotojai, valytoja (-as)
	0,25
	0
	0
	0
	0



4.2. Kvalifikacijos kėlimas

	2025 metais dalyvauta šiuose mokymuose, kvalifikacijos tobulinimo renginiuose, stažuotėse:
1. 8 akad. val. „Medijų ir informacinio raštingumo mokymai – dirbtinis intelektas“ (Kompetencijų biblioteka);
2. 4 akad. val. stažuotė Klaipėdos apskrities Ievos Simonaitytės viešojoje bibliotekoje „Edukacijų vedimo praktikumas. Atvejo analizė“;
3. Pasirengimas mobilizacijai (nuotolinis kursas);
4. Pilietinis pasipriešinimas (nuotolinis kursas);
5. 8 akad. val. „Išplėstinis CANVA kursas“ (Kompetencijų biblioteka);
6. 8 akad. val. stažuotė Klaipėdos apskrities Ievos Simonaitytės viešojoje bibliotekoje „Suaugusiųjų ir vaikų aptarnavimas bibliotekoje: paslaugos, specifika, gerieji pavyzdžiai“
7. Nuotoliniai kursai Kompetencijų bibliotekoje:
7.1 Susirašinėjimo ir naujų technologijų etiketas;
7.2 Suaugusiųjų mokymasis šiandien: naujos tendencijos ir kaip jas išnaudoti – 2 akad.val.
7.3 Nuotolinio susitikimo etiketas. Darbas iš namų;
7.4 Informacinis karas I, II dalys;
7.5 Seminaras „Etiketo mokymai. Renginių organizavimas“;
7.6 [bookmark: _GoBack]Tęstinis seminaras etiketo tema „Etiketas. Pirmojo įspūdžio svarba, profesionali išvaizda ir dalykinės aprangos kodai“.





4.3. Papildoma informacija

	Nuo 2024 m. padalinio bibliotekininkė yra Jurbarko bibliotekininkų draugijos narė. Dalyvauja Armeniškių kaimo bendruomenės veikloje – nuo 2005 m. yra bendruomenės valdybos narė. 

